CELEX: 32008R0466
Language: et
Date: 2008-05-28 00:00:00
Title: Komisjoni määrus (EÜ) nr 466/2008, 28. mai 2008 , millega kehtestatakse teatavate eritähelepanu vajavate ainete importijatele ja tootjatele katsetamise ja teatamise nõuded kooskõlas nõukogu määrusega (EMÜ) nr 793/93 olemasolevate ainete ohtlikkuse hindamise ja kontrolli kohta (EMPs kohaldatav tekst)

29.5.2008   
            
            
               ET
            
            
               Euroopa Liidu Teataja
            
            
               L 139/10
            
         KOMISJONI MÄÄRUS (EÜ) nr 466/2008,
   28. mai 2008,
   millega kehtestatakse teatavate eritähelepanu vajavate ainete importijatele ja tootjatele katsetamise ja teatamise nõuded kooskõlas nõukogu määrusega (EMÜ) nr 793/93 olemasolevate ainete ohtlikkuse hindamise ja kontrolli kohta
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. märtsi 1993. aasta määrust (EMÜ) nr 793/93 olemasolevate ainete ohtlikkuse hindamise ja kontrolli kohta, (1) eriti selle artikli 10 lõiget 2,
   ning arvestades järgmist:
   
               (1)
            
            
               Referentriigid, kelle liikmesriigid on määranud vastavalt määruse (EMÜ) nr 793/93 artikli 10 lõikele 1, on hinnanud teavet, mida tootjad ja importijad on teatavate eritähelepanu vajavate ainete kohta esitanud. Pärast nõupidamist tootjate ja importijatega on referendid otsustanud, et ohtlikkuse hindamiseks on vaja nõuda kõnealustelt tootjatelt ja importijatelt lisateabe esitamist ja lisakatsete tegemist.
            
         
               (2)
            
            
               Kõnesolevate ainete hindamiseks vajalikku teavet ei ole võimalik saada endistelt tootjatelt ega importijatelt. Tootjad ja importijad on kontrollinud vastavalt määruse (EMÜ) nr 793/93 artikli 10 lõikele 5, et loomkatseid ei ole võimalik asendada ega piirata, kasutades muid meetodeid.
            
         
               (3)
            
            
               Seetõttu on asjakohane nõuda, et eritähelepanu vajavate ainete tootjad ja importijad esitaksid kõnesolevate ainete kohta lisateavet ja teeksid nendega lisakatsetusi. Kõnealuste katsete läbiviimiseks tuleks kasutada protokolle, mis referentriigid esitavad komisjonile.
            
         
               (4)
            
            
               Käesoleva määruse sätted on kooskõlas määruse (EMÜ) nr 793/93 artikli 15 alusel loodud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas loetletud ainete tootjad ja importijad, kes on esitanud teabe kooskõlas määruse (EMÜ) nr 793/93 artiklite 3, 4, 7 ja 9 nõuetega, koguvad lisas märgitud teavet ja teevad seal märgitud katsed ning esitavad tulemused asjaomastele referentidele.
   Katsed tehakse vastavalt referentriikide kindlaksmääratud protokollidele.
   Tulemused esitatakse lisas ette nähtud tähtaja jooksul.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. mai 2008
      
         
            Komisjoni nimel
         
         
            komisjoni liige
         
         Stavros DIMAS
      
   
   
      (1)  EÜT L 84, 5.4.1993, lk 1. Määrust on muudetud Euroopa Parlamendi ja nõukogu määrusega (EÜ) nr 1882/2003 (ELT L 284, 31.10.2003, lk 1).
   LISA
   
               Nr
            
            
               EINECSi nr
            
            
               CASi number
            
            
               Aine nimetus
            
            
               Referentliikmesriik
            
            
               Katsete/teabe nõuded
            
            
               Tähtaeg alates käesoleva määruse jõustumise kuupäevast
            
         
               1
            
            
               247-759-6
            
            
               26523-78-4
            
            
               tris(nonüülfenüül)fosfit (edaspidi „TNPP”)
            
            
               FR
            
            
               Ägeda mürgisuse katse Daphnia magna’ga
               Teave TNPP struktuuri kohta
               Teave TNPP vesilahustuvuse kohta
               Log Kow määramine
               Hüdrolüüsikatse
               Mürgise toime katse eelinkubeeritud setetega Lumbriculus variegatus’el
               Seireandmed paikkondade kohta, milles PEC/PNEC (arvutussisaldus keskkonnas/arvutuslik mittetoimiv sisaldus) > 1
               Pikaajalise mürgisuse katse Daphnia’ga, sõltuvalt Daphnia’ga tehtud ägeda mürgisuse katse tulemustest
            
            
               4 kuud
            
         
               2
            
            
               237-410-6
               239-148-8
            
            
               13775-53-6
               15096-52-3
            
            
               trinaatriumheksafluoroaluminaat
            
            
               DE
            
            
               Teave järgnevate kasutajate kohta
               Teave heite kohta veekeskkonda toote elutsükli kõigil etappidel
               Teave heite kohta õhku toote elutsükli kõigil etappidel
               Teave suubla vee kareduse kohta kahe tootja puhul
               Teave alumiiniumisulatusahjude heite kohta: krüoliidi osatähtsus tahkete osakeste heites
               Lahustumise uuring
            
            
               4 kuud
            
         
               3
            
            
               266-028-2
            
            
               65996-93-2
            
            
               kõrgtemperatuurne pigi ja kivisöetõrv (edaspidi „CTPHT”)
            
            
               NL
            
            
               Teave USA keskkonnaagentuuri (EPA) loetletud 16 polütsüklilise aromaatse süsivesiniku heite kohta keskkonna eri osadesse CTPHT kasutamisel sidumisvahendina söebrikettide, savimärklaudade ja vastupidavate korrosioonitõrjevahendite valmistamisel ja kasutamisel
            
            
               4 kuud
            
         
               4
            
            
               246-690-9
            
            
               25617-70-8
            
            
               2,4,4-trimetüülpenteen
            
            
               DE
            
            
               Teave tootmis- ja töötlemiskohtade heite kohta heitveepuhastusseadmetesse, pinnavette ja setetesse
               Aktiivmuda hapnikutarbe inhibeerimise katse (OECD 209)
               Pikaajaline katse Daphnia magna paljunemisega (OECD 211)
            
            
               4 kuud
            
         
               5
            
            
               231-111-4
            
            
               7440-02-0
            
            
               nikkel
            
            
               DK
            
            
               Mürgisuse katsetamine sette puhul
            
            
               12 kuud
            
         
               232-104-9
            
            
               7786-81-4
            
            
               nikkelsulfaat
            
         
               222-068-2
            
            
               3333-67-3
            
            
               nikkelkarbonaat
            
         
               231-743-0
            
            
               7718-54-9
            
            
               nikkeldikloriid
            
         
               236-068-5
            
            
               13138-45-9
            
            
               nikkeldinitraat
            
         
               6
            
            
               287-477-0
            
            
               85535-85-9
            
            
               kloro-C14–17-alkaanid
            
            
               UK
            
            
               Bioakumulatsiooni uuring kaladega (OECD TG 305)
            
            
               6 kuud
            
         
               7
            
            
               202-696-3
            
            
               98-73-7
            
            
               nitrobenseen
            
            
               DE
            
            
               Paikne lümfisõlmede uuring (OECD TG 429/B42)
            
            
               6 kuud
            
         
               8
            
            
               202-679-0
            
            
               98-54-4
            
            
               4-tert-butüülfenool
            
            
               NO
            
            
               Teave kohaliku kokkupuute kohta ainega reoveepuhastusjaamas ja veekeskkonnas (magevesi ja meri) seoses heitega kahest töötlemiskohast (nr 5 ja 6)
            
            
               4 kuud
            
         
               9
            
            
               200-915-7
            
            
               75-91-2
            
            
               
                  tert-butüülhüdroperoksiid
            
            
               NL
            
            
               Korduva annuse mürgisuse katse (sissehingamisel 28 päeva jooksul) (OECD 412 – B8)
            
            
               12 kuud
            
         
               Hingamisteede kudede komeedikatse (üksikrakkude geelelektroforees)
            
            
               15 kuud